Euroopan parlamentin lainsäädäntöpäätöslauselma ehdotuksesta neuvoston päätökseksi Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007-2013) täytäntöön panemiseksi toteutettavasta erityisohjelmasta "Ideat" (KOM(2005)0441 - C6-0382/2005 - 2005/0186(CNS))



Virallinen lehti nro 316 E , 22/12/2006 s. 0265 - 0271



P6_TA(2006)0519 Erityisohjelma "Ideat" (seitsemäs tutkimuksen, teknologian kehittämisen ja demonstroinnin puiteohjelma 2007-2013) * Euroopan parlamentin lainsäädäntöpäätöslauselma ehdotuksesta neuvoston päätökseksi Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007-2013) täytäntöön panemiseksi toteutettavasta erityisohjelmasta "Ideat" (KOM(2005)0441 — C6-0382/2005 — 2005/0186(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(2005)0441) [1] ja komission muutetun ehdotuksen (KOM(2005)0441/2) [1], - ottaa huomioon EY:n perustamissopimuksen 166 artiklan, jonka mukaisesti neuvosto on kuullut parlamenttia (C6-0382/2005), - ottaa huomioon työjärjestyksen 51 artiklan, - ottaa huomioon teollisuus-, tutkimus- ja energiavaliokunnan mietinnön ja budjettivaliokunnan sekä kulttuuri- ja koulutusvaliokunnan lausunnot (A6-0369/2006); 1. hyväksyy komission ehdotuksen sellaisena kuin se on tarkistettuna; 2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti; 3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. kehottaa puhemiestä välittämään parlamentin kannan neuvostolle ja komissiolle. KOMISSION TEKSTI | PARLAMENTIN TARKISTUKSET | Tarkistus 1 Johdanto-osan 4 kappale (4) "Tieteen eturintamassa olevaa tutkimusta" koskevat ehdotukset olisi arvioitava vertaisarviointia käyttäen yksinomaan niiden laadukkuuden perusteella, ja etusijalle olisi asetettava monitieteiset ja riskialttiit pioneerihankkeet. Vakiintuneiden tutkimusryhmien ohella olisi otettava huomioon myös uudet ryhmät ja vähemmän kokemusta omaavat tutkijat. | (4) Perustutkimuksen piiriin kuuluvaa"tieteen eturintamassa olevaa tutkimusta" koskevat ehdotukset olisi arvioitava vertaisarviointia käyttäen yksinomaan niiden laadukkuuden perusteella, ja etusijalle olisi asetettava tieteidenväliset ja monitieteiset riskialttiit pioneerihankkeet. Vakiintuneiden tutkimusryhmien ohella olisi otettava huomioon myös uudet ryhmät ja vähemmän kokemusta omaavat tutkijat. | Tarkistus 2 Johdanto-osan 6 kappale (6) Euroopan komission olisi vastattava tämän erityisohjelman täytäntöönpanosta, ja sen olisi taattava Euroopan tutkimusneuvoston itsenäisyys ja riippumattomuus sekä sen toiminnan tehokkuus. | (6) Komission olisi vastattava enintään kahdesta kolmeen vuoteen kestävän kokeiluvaiheen ajan tämän erityisohjelman täytäntöönpanosta, ja sen olisi taattava Euroopan tutkimusneuvoston itsenäisyys ja riippumattomuus sekä sen toiminnan tehokkuus. | Tarkistus 3 Johdanto-osan 8 kappale (8) Jotta voitaisiin taata Euroopan tutkimusneuvoston riippumattomuus, komission olisi varmistettava, että erityisohjelma pannaan täytäntöön asetettujen tavoitteiden mukaisesti. | (8) Jotta voitaisiin taata Euroopan tutkimusneuvoston riippumattomuus, komission olisi varmistettava yhdessä Euroopan parlamentin ja neuvoston kanssa, että erityisohjelma pannaan täytäntöön asetettujen tavoitteiden mukaisesti. | Tarkistus 4 Johdanto-osan 10 kappale (10) Puiteohjelman olisi täydennettävä jäsenvaltioissa toteutettavia toimia sekä yhteisön muita toimia, erityisesti rakennerahastoja, maataloutta, koulutusta, kilpailukykyä, innovointia, teollisuutta, terveyttä, kuluttajansuojaa, työllisyyttä, energiaa, liikennettä ja ympäristöä koskevia toimia, jotka ovat tarpeen, jotta saataisiin aikaan Lissabonin tavoitteiden edellyttämä strategisten toimenpiteiden kokonaisuus. | (10) Puiteohjelman olisi täydennettävä jäsenvaltioissa toteutettavia toimia sekä yhteisön muita toimia, erityisesti rakennerahastoja, maataloutta, koulutusta, kulttuuria, tiedotusvälineitä, kilpailukykyä, innovointia, teollisuutta, terveyttä, kuluttajansuojaa, työllisyyttä, energiaa, liikennettä ja ympäristöä koskevia toimia, jotka ovat tarpeen, jotta saataisiin aikaan Lissabonin tavoitteiden edellyttämä strategisten toimenpiteiden kokonaisuus. | Tarkistus 5 Johdanto-osan 13 kappale (13) Tähän ohjelmaan kuuluvassa tutkimustoiminnassa olisi noudatettava eettisiä perusperiaatteita, joihin kuuluvat Euroopan unionin perusoikeuskirjaan sisältyvät eettiset perusperiaatteet. | (13) Tähän ohjelmaan kuuluvassa tutkimustoiminnassa olisi noudatettava eettisiä perusperiaatteita, joihin kuuluvat Euroopan unionin perusoikeuskirjaan sisältyvät eettiset perusperiaatteet, ja korostettava tutkimuksen arvoa kansalaisten ja ihmiskunnan kannalta ottaen huomioon erilaiset eettiset näkemykset ja kulttuurinen monimuotoisuus. | Tarkistus 6 Johdanto-osan 14 a kappale (uusi) | (14 a) Ehdotuspyyntöjen yksinkertaistamiseksi ja niiden kustannusten alentamiseksi komission olisi luotava tietokanta edellytyksenä yhteydenpidolle ehdotuspyyntöihin osallistujiin. | Tarkistus 7 Johdanto-osan 17 kappale (17) Komissio teettää riippumattoman arvioinnin Euroopan tutkimusneuvoston toiminnasta. Tämän arvioinnin perusteella sekä ottaen huomioon ne kokemukset, jotka saadaan Euroopan tutkimusneuvostoa koskevien perusperiaatteiden toteutumisesta, olisi viimeistään vuonna 2010 harkittava mahdollisuutta muuttaa Euroopan tutkimusneuvosto oikeudellisesti riippumattomaksi rakenteeksi, jonka oikeusperustana voisi olla perustamissopimuksen 171 artikla. | (17) Komission olisi varmistettava, että enintään kahdesta kolmeen vuoteen kestävän kokeiluvaiheen jälkeen Euroopan tutkimusneuvoston toiminnasta tehdään riippumaton arviointi. Tulosten perusteella Euroopan tutkimusneuvostolle olisi annettava pysyvä rakenne, jolla varmistetaan sen mahdollisimman suuri itsenäisyys ja säilytetään samalla avoimuus. Näin ollen olisi viimeistään vuonna 2010 harkittava mahdollisuutta muuttaa Euroopan tutkimusneuvosto oikeudellisesti riippumattomaksi rakenteeksi, jonka oikeusperustana voisi olla perustamissopimuksen 171 artikla. | Tarkistus 8 2 artikla Erityisohjelman toteuttamista varten tarpeelliseksi katsottu rahoitusmäärä on puiteohjelman liitteen II mukaisesti 7460 miljoonaa euroa, josta komission hallintomenojen osuuden on oltava alle 6 prosenttia. | Erityisohjelman toteuttamista varten tarpeelliseksi katsottu rahoitusmäärä on puiteohjelman liitteen II mukaisesti 7560 miljoonaa euroa, josta Euroopan tutkimusneuvoston käyttöön annettavan vuotuisen talousarvion hallinto- ja henkilöstömenojen osuus saa olla enintään 3 prosenttia. | Tarkistus 9 2 a artikla (uusi) | 2 a artikla 1. Komissio toteuttaa tarvittavat toimenpiteet varmistaakseen, että rahoitetut toimet toteutetaan tehokkaasti ja asetuksen (EY, Euratom) N:o 1605/2002 säännöksiä noudattaen. 2. Erityisohjelman kokonaishallintomenot, mukaan lukien perustettavaksi ehdotetun toimeenpanoviraston sisäiset menot ja hallintomenot, olisi suhteutettava tähän ohjelmaan kuuluviin tehtäviin, ja ne kuuluvat budjetti- ja lainsäädäntövallan käyttäjien päätäntävaltaan. 3. Talousarviomäärärahat on käytettävä moitteettoman varainhoidon periaatteen eli taloudellisuuden, tehokkuuden ja vaikuttavuuden periaatteiden sekä suhteellisuusperiaatteen mukaisesti. | Tarkistus 27 3 artiklan 2 a kohta (uusi) | 2a Laitosten, organisaatioiden ja tutkijoiden on sellaisten ihmisalkioista saatavien kantasolujen hankinnan osalta, jotka on hankittu ennen tämän puiteohjelman hyväksymistä, oltava tiukan lupajärjestelmän ja valvonnan alaisia asianomais(t)en jäsenvaltio(ide)n lainsäädännön mukaisesti. | Tarkistus 10 4 artiklan 4 kohta 4. Komissio takaa Euroopan tutkimusneuvoston itsenäisyyden ja riippumattomuuden sekä varmistaa, että tutkimusneuvostolle uskotut tehtävät suoritetaan asianmukaisesti. | 4. Komissio takaa yhdessä Euroopan parlamentin ja neuvoston kanssa Euroopan tutkimusneuvoston itsenäisyyden ja riippumattomuuden sekä varmistaa, että tutkimusneuvostolle uskotut tehtävät suoritetaan asianmukaisesti. | | Tieteellinen neuvosto ja komissio antavat Euroopan parlamentille Euroopan tutkimusneuvoston toiminnasta vuosittain kertomuksen, jossa käsitellään yksityiskohtaisesti erityisesti sitä, missä määrin asetetut tavoitteet on saavutettu. | Tarkistus 11 4 artiklan 4 a kohta (uusi) | 4 a. Komissio huolehtii tutkimustulosten arvioinnista ja raportoi siitä, miten ne myötävaikuttavat dynaamiseen tietoyhteiskuntaan Euroopassa. | Tarkistus 12 5 artiklan 1 kohta 1. Tieteellisen neuvoston muodostavat komission nimittämät arvostetut tiedemiehet, insinöörit ja tutkijat, jotka toimivat yksityishenkilöiden ominaisuudessa edustamatta minkään ulkopuolisen tahon etuja. | 1. Tieteellisen neuvoston muodostavat komission nimittämät arvostetut tiedemiehet, insinöörit ja tutkijat, jotka edustavat kaikkia mahdollisia tieteen- ja tutkimusaloja, joilla on erinomaisen tieteellisen pätevyyden lisäksi monen vuoden kokemus tutkimushallinnosta ja jotka toimivat yksityishenkilöiden ominaisuudessa edustamatta minkään ulkopuolisen tahon etuja. | Tarkistus 13 5 artiklan 3 kohdan - a alakohta (uusi) | - a)laatii Euroopan tutkimusneuvoston toimintaa varten kokonaisstrategian, jota mukautetaan säännöllisin välein tieteellisten tarpeiden edellyttämällä tavalla; | Tarkistus 14 5 artiklan 3 kohdan b alakohta b)laatii vertaisarvioinnin ja ehdotusten arvioinnin menetelmät, joiden mukaisesti rahoitettavat ehdotukset valitaan | b)laatii vertaisarvioinnin ja ehdotusten arvioinnin menetelmät sekä periaatteet, joiden mukaisesti rahoitettavat ehdotukset valitaan | Tarkistus 15 6 artiklan 1 kohta 1. Komissio vahvistaa erityisohjelman toteuttamiseksi laaditun työohjelman, jossa määritellään yksityiskohtaisemmin liitteessä I esitetyt tavoitteet ja tieteelliset ja teknologiset painopisteet, niitä varten osoitettava rahoitus sekä toimien toteutusaikataulu. | 1. Komissio ja tieteellinen neuvosto vahvistavat erityisohjelman toteuttamiseksi laaditun työohjelman, jossa määritellään yksityiskohtaisemmin liitteessä I esitetyt tavoitteet ja tieteelliset ja teknologiset painopisteet, niitä varten osoitettava rahoitus sekä toimien toteutusaikataulu. | Tarkistus 16 7 a artikla (uusi) | 7 a artikla Komission ilmoittaa budjettivallan käyttäjälle ennakkoon, jos se aikoo poiketa Euroopan unionin yleisen talousarvion selvitysosassa ja liitteessä esitetystä rahoituksen jakautumisesta. | Tarkistus 17 8 artiklan 6 kohta 6. Komissio tiedottaa säännöllisesti komitealle erityisohjelman täytäntöönpanon yleisestä edistymisestä. | 6. Komissio tiedottaa säännöllisesti komitealle ja asiasta vastaavalle Euroopan parlamentin valiokunnalle erityisohjelman täytäntöönpanon yleisestä edistymisestä ja antaa niille tietoja kaikista tässä erityisohjelmassa rahoitetuista TTK-toimista. | Tarkistus 18 8 artiklan 6 a kohta (uusi) | 6 a. Komission kertomukseen on sisällyttävä arvio varainhoidon moitteettomuudesta ja erityisohjelman talousarvio- ja taloushallinnon tehokkuudesta ja asianmukaisuudesta. | Tarkistus 19 8 a artikla (uusi) | 8 a artikla 1. Enintään kahdesta kolmeen vuoteen kestävän kokeiluvaiheen jälkeen riippumattomat asiantuntijat arvioivat Euroopan tutkimusneuvoston toimintaa. He arvioivat muun muassa, onko Euroopan tutkimusneuvostolle asetetut tavoitteet saavutettu ja ovatko menettelyt olleet tehokkaita ja avoimia, onko voitu varmistaa tieteellinen riippumattomuus ja onko tieteen huippulaadun ajatus otettu huomioon. Arvioinnissa otetaan lisäksi kantaa siihen, minkälainen rakenne Euroopan tutkimusneuvostolle on soveliain pitkällä aikavälillä. 2. Toteutettavasta arvioinnista riippumatta Euroopan tutkimusneuvostolle on joka tapauksessa valittava pitkällä aikavälillä rakenne, jolla varmistetaan tutkimusneuvoston mahdollisimman suuri itsenäisyys ja taataan samalla avoimuus ja vastuullisuus komissiota, Euroopan parlamenttia ja neuvostoa kohtaan. | Tarkistus 20 Liite I, Toimet, 1 a kohta (uusi) | Monitieteisyyttä ja tieteidenvälisyyttä edistetään. Monitieteisyyttä edistetään useampaan kuin yhteen tutkimus- tai teknologia-aiheeseen soveltuvilla yhteisillä mekanismeilla. Tieteidenvälisyyden kautta käsitellään haasteita, joita ongelmien, myös painopisteaiheisiin liittyvien ongelmien, monimutkaisuus aiheuttaa, kun useimpien näiden ongelmien kohdalla yksitieteisellä lähestymistavalla ei pystytä tuottamaan olennaista tieteellistä edistystä, ja se estää tulosten soveltamisen sosiaalisen, ympäristöä koskevan tai taloudellisen edistyksen saavuttamiseksi. | Tarkistus 21 Liite I, Tieteellinen neuvosto, 1 kohta Tieteellinen neuvosto koostuu Euroopan tiedeyhteisön korkeimman tason edustajista, jotka osallistuvat neuvoston toimintaan yksityishenkilöiden ominaisuudessa edustamatta minkään ulkopuolisen tahon etuja. Komissio nimittää tieteellisen neuvoston jäsenet sen jälkeen, kun heidät on valittu riippumattomalla menettelyllä. | Tieteellinen neuvosto koostuu Euroopan tiedeyhteisön korkeimman tason edustajista, joilla on erinomaisen tieteellisen pätevyyden lisäksi monen vuoden kokemus tutkimushallinnosta ja jotka edustavat mahdollisimman monia tieteen- ja tutkimusaloja ja jotka osallistuvat neuvoston toimintaan yksityishenkilöiden ominaisuudessa edustamatta minkään ulkopuolisen tahon etuja. | | Tieteellinen neuvosto valitsee jäsenensä tiedeyhteisöstä varmistaen, että tutkijat edustavat monia eri tutkimusaloja, ja niiden yleisten perusteiden mukaisesti, jotka Euroopan unionin lainsäätäjä on asettanut perustamissopimuksen 251 artiklassa vahvistettua menettelyä noudattaen, minkä jälkeen komissio nimittää jäsenet kuultuaan Euroopan parlamenttia. | | Jäsenten toimikausi kestää neljä vuotta, ja heidät voidaan valita uudelleen kolmeksi vuodeksi. Jäsenet valitaan käyttäen kiertävää järjestelmää, jossa kerralla vaihdetaan kolmannes jäsenistä. | | Tieteellisen neuvoston jäsenet hyväksyvät käytännesäännöt eturistiriitojen välttämiseksi. | | Tieteellinen neuvosto nimittää pääsihteerin, joka avustaa neuvoston työn järjestämisessä ja varmistaa tehokkaan yhteyden komissioon ja täytäntöönpanorakenteeseen. | Tarkistus 22 Liite I, Täytäntöönpanorakenne Täytäntöönpanorakenne vastaa kaikista hallinnolliseen täytäntöönpanoon ja ohjelman toteuttamiseen liittyvistä asioista vuosittaisen työohjelman mukaisesti. Se toteuttaa arviointimenettelyt, vertaisarvioinnin sekä valintaprosessin tieteellisen neuvoston vahvistamien periaatteiden mukaisesti ja huolehtii apurahojen taloudellisesta ja tieteellisestä hallinnoinnista. | Tieteellistä neuvostoa tukee alussa täytäntöönpanorakenne, joka vastaa kaikista hallinnolliseen täytäntöönpanoon ja ohjelman toteuttamiseen liittyvistä asioista vuosittaisen työohjelman mukaisesti. Se toteuttaa arviointimenettelyt, vertaisarvioinnin sekä valintaprosessin tieteellisen neuvoston vahvistamien periaatteiden mukaisesti ja huolehtii apurahojen taloudellisesta ja tieteellisestä hallinnoinnista. | | Täytäntöönpanorakenteen henkilöstö muodostuu määräaikaisista tieteellisistä ja hallinnollisista työntekijöistä. Tieteellinen neuvosto valitsee tieteellisen henkilöstön avointa, julkista menettelyä noudattaen. Hallinnollinen henkilöstö voidaan palkata erityisesti tätä tarkoitusta varten tai siirtää yhteisön toimielimistä. | | Hallinnon on oltava tehokasta, ja se on rajoitettava vain välttämättömään ERC:n sujuvan toiminnan, vakauden ja jatkuvuuden varmistamiseksi. | Tarkistus 23 Liite I, Täytäntöönpanorakenne, 1 a kohta (uusi) | Täytäntöönpanorakenne raportoi säännöllisesti tieteelliselle neuvostolle. | Tarkistus 24 Liite I, Euroopan komission rooli, johdantokappale Euroopan komissio takaa ERC:n täyden itsenäisyyden ja riippumattomuuden. Sen tehtävänä ohjelman täytäntöönpanon yhteydessä on varmistaa, että ohjelma toteutetaan edellä esitettyjen tieteellisten tavoitteiden mukaisesti sekä noudattaen niitä tieteen huippulaatua koskevia vaatimuksia, jotka itsenäisesti toimiva tieteellinen neuvosto on määrittänyt. Komission tehtävänä on erityisesti: | Euroopan komissio takaa yhdessä Euroopan parlamentin ja neuvoston kanssa ERC:n täyden itsenäisyyden ja riippumattomuuden. Sen tehtävänä ohjelman täytäntöönpanon yhteydessä on varmistaa, että ohjelma toteutetaan edellä esitettyjen tieteellisten tavoitteiden mukaisesti sekä noudattaen niitä tieteen huippulaatua koskevia vaatimuksia, jotka itsenäisesti toimiva tieteellinen neuvosto on määrittänyt. Komission tehtävänä on erityisesti: | Tarkistus 25 Liite I, Euroopan komission rooli, 2 luetelmakohta —vahvistaa tieteellisen neuvoston laatima työohjelma sekä sen määrittämät täytäntöönpanomenetelmiä koskevat näkökannat | —vahvistaa tieteellisen neuvoston kanssa tieteellisen neuvoston laatima työohjelma sekä vahvistaa sen määrittämät täytäntöönpanomenetelmiä koskevat näkökannat | Tarkistus 26 Liite I, Euroopan komission rooli, 5 a luetelmakohta (uusi) | —nimittää täytäntöönpanorakenteen johtaja ja johtohenkilöstö yhteisymmärryksessä tieteellisen neuvoston kanssa. | [1] Ei vielä julkaistu virallisessa lehdessä. --------------------------------------------------